उन्नाव। 25 हजार वोल्ट की ओएचई लाइन काटने की घटना को रेल प्रशासन ने काफी गंभीरता से लिया है। तार काटने वाले बदमाशों की धरपकड़ के लिए (क्राइम इंवेस्टीगेशन ब्यूरो) सीआईबी को लगाया गया है। सीआईबी इंस्पेक्टर की अगुवाई में करीब 15 तेजतर्रार सिपाहियों ने सोमवार रात को गंगाघाट से लेकर अजगैन स्टेशन तक रेलवे ट्रैक की कांबिंग की। उधर लाख प्रयासों के बाद भी कोतवाली पुलिस ने मामला दर्ज नहीं किया। आरपीएफ ने फौरी तौर पर अज्ञात के खिलाफ मुकदमा पंजीकृत कर लिया है।